Mali Reinier, perla e Vargmalit të Kaskadave
Ekspeditat amerikane që përgatiren për t’iu ngjitur Malit Everest stërviten në Malin Reinier
Parku Kombëtar Maunt Reinier, është një park popullor me aktivitete të shumta në të gjitha stinët e vitit. Madje ai është një park me synime miqësore për mjedisin dhe pikërisht që në vitin 2016, me rastin e 100 vjetorit të Shërbimit Kombëtar amerikan të Parqeve, të jetë pastruar plotësisht nga prania e dioksidit të karbonit. Alpinistët provojnë rezistencën e tyre me sfidat që paraqet ky mal tepër i madh dhe me mot të ashpër. Mali Reinier, perla e Vargmalit të Kaskadave, imponues dhe mbresëlënës. Kjo kullë e lartë e shtratit të një vullkani të shuar dominon horizontin bregdetar të shtetit të Uashingtonit për rreth dy kilometra në çdo drejtim. Formacioni i bardhë shkëmbor monolit është shëmbëllimi i shumë formave, një skulpturë akulli dhe guri që shpesh duket si të jetë një qënie e gjallë, e cila ndryshon vazhdimisht në varësi të dritës, motit dhe reve. Banorët e zonës i referonin atij thjesht, mali. Ai është aq dominues atje, saqë edhe në këtë tokë mrekullish të natyrës, është fare e lehtë të identifikosh majën a malit, të cilit ata i referohen. Çuditërisht, mali nuk i bëri ndonjë përshtypje të madhe evropianit të parë që e përshkroi atë. Ai ishte eksploruesi britanik, Xhorxh Vankuvër, i cili lundroi deri këtu përmes Pjuget Saund në pranverën e vitit 1792. Vankuvër shkruante se ky ishte një mal me majë të rrumbullakët, të mbuluar me dëborë dhe emërti atë për të nderuar lundërtarin Pitër Reinierin, bashkëatdhetarin e tij anglez, i cili nuk e pa kurrë këtë mal që mbante emrin e tij. Në ditët e sotme, në Malin Reinier ngjiten çdo vit mijëra alpinistë me përvojë e megjithatë ai mbetet një terren sfidues. Dhe kështu, ekspeditat amerikane që përgatiren për t’iu ngjitur Malit Everest stërviten në thepat e mbuluara me akull dhe në honet e thella të Malit Reiner. Por maja e malit nuk është pika e vetme tërheqëse. Një shteg malor prej rreth 500 kilomertash është ndërtuar që kur Mali Reinier u shpall park kombëtar në vitin 1899, përfshirë Wonderland Trail, “Shtegun e botës së çudirave” që i çon vizitorët nëpër një spirale malore prej 150 kilometrash deri në majën e tij. Ndoshta ndonjë ditë, pjesë të këtij formacioni kolosal shkëmbi dhe akulli mund të zhduket, pikërisht nga ndonjë shpërthim i ngjashëm vullkanik që u ndryshoi formën simotrave të tij të kaskadave. Shpërthimet më të fundit hodhën në erë majën e Malit të Shën Helenës në jug dhe kohë më parë, transformuan Malin Mozama në një gropë blu, të madhe e të shndritëshme që u bë Liqeni i Kraterit. Por tani për tani, Mali Reinier mbetet i paprekshëm në madhështinë dhe bukurinë e tij që ngrihet 5000 mijë metra në thellëritë e qiellit, skulptura më imponuese në brigjet veriperëndimore të Oqeanit Paqësor.